《越旬日复同孙爱游桃源涧》
明代·郑成功

孟夏草木长，林泉多淑气。芳草欣道侧，百卉皆郁蔚。

乘兴快登临，好风袭我襟。濯足清流下，晴山转绿深。

不见樵父过，但闻牧童吟。寺远忽闻钟，杳然入林际。

声荡白云飞，谁能窥真谛。真谛不能窥，好景聊相娱。

相娱那几何，景逝曾斯须。胡不自结束，入洛索名姝。

作者简介：（1624—1662）福建南安人，初名森，字大木。郑芝龙子。唐王赐姓朱，改名成功，号“国姓爷”。南明隆武二年，阻父降清无效，移师南澳，继续抗清。永历帝立，封为延平郡王，招讨大将军。十三年与张煌言合兵，大举入长江，直抵南京，东南大震，旋为清兵所败，退还厦门。十五年(清顺治十八年)进兵台湾，驱逐荷兰侵略军，次年收复全台。不久病卒。